CNA a primit plângeri „de ordinul sutelor și curg într-una”, la adresa postului România TV, după ce, pe acest canal, Sebastian Ghiță i-a amenințat cu bătaia pe manifestanții împotriva modificării legilor justiției, fără să fie împiedicat să facă acest lucru, a spus marți pentru HotNews.ro membrul CNA Dorina Rusu.

Publicitate

Organizația ActiveWatch a anunțat o sesizare, iar Rusu a spus că se va autosesiza la rândul ei, mai menționează sursa citată.

Totodată, din informațiile Paginademedia.ro, până la ora publicării acestui articol CNA a primit peste 460 de reclamații ce vizau emisiunea „Punctul culminant” de luni.

Sebastian Ghiță a intrat prin telefon la România TV, post la care a afirmat: „Dacă îi mai prindem pe străzi pe bandele Rezist, cum i-am văzut astăzi la Ministerul Justiției, s-ar putea să se întâlnească cu niște cetățeni de la Partidul România Unită care să le dea niște șuturi în fund”.

„Dacă poliția nu-i ia de pe străzi, o să ne luăm la bătaie cu ei”, a mai continuat Ghiță.

Numărul uriaș de plângeri vine și în contextul în care în mediul online au apărut îndemnuri de sesizare a Consiliului Național al Audiovizualului.

ActiveWatch a anunțat, ieri, pe Facebook că a făcut o reclamație la CNA, într-o postare pe care o redăm în continuare:

Iulia Bunea

iulia.buneapaginademedia.ro